<classify> Serengeti Boys itakuwa kwenye uwanja wa Port Gentil, Gabon itakapocheza mechi hiyo ya kundi B saa 2:30 usiku. Mechi hiyo itatanguliwa na mechi nyingine ya kundi hilo kati ya Mali na Angola.Mwamuzi wa Ghana Daniel Nii Ayi Laryea raia akisaidiwa na Seydou Tiama wa Burkina Faso na Mamady Tere wa Guinea ndio watakaochezesha mechi hiyo ya Serengeti Boys. Akizungumza kwa njia ya simu jana, Kocha Mkuu wa Serengeti Boys, Bakari Shime alisema mchezo huo ni muhimu kushinda ili kufuzu kucheza kombe la dunia.Tunamshukuru Mungu na Watanzania kwa sapoti yao ila naomba waendelee kutuombea kwani mchezo wa kesho leo ni muhimu kushinda ili kufuzu kucheza kombe la dunia,Kauli mbiu yetu ni Gabon hadi kombe la Dunia na sisi Gabon tumefika sasa tunataka tufike India kwenye kombe la dunia, alisema Shime Pia Shime alisema baada ya kufanya vizuri michezo ya awali wachezaji wamepata ujasiri na mchezo na Niger wanaingia uwanjani wakiwa na lengo la ushindi.Timu nne zitakazocheza nusu fainali ya michuano hiyo, zitafuzu kombe la dunia kwa vijana litakalofanyika India Oktoba mwaka huu  <topic>: MICHEZO 